b'\n_START_ARTICLE_\nNedenom og hjem igjen\n_START_SECTION_\nHandling\n_START_PARAGRAPH_\nNedenom og hjem igjen handler om Roddy, en overklassemus som lever som kj\xc3\xa6ledyr i en snobbete leilighet i Kensington. Da en kloakkrotte ved navn Sid kommer ut av vasken og bestemmer seg for at han m\xc3\xa5 ha truffet jackpot, bestemmer Roddy seg for at han m\xc3\xa5 bli kvitt rotta ved \xc3\xa5 lure den ned i \xc2\xabdragsuget\xc2\xbb. Sid er imidlertid ingen dust, s\xc3\xa5 det er Roddy som til slutt ender opp med \xc3\xa5 bli sendt ned i kloakken, og til rotteverdenen Ratropolis. Der m\xc3\xb8ter han Rita, en rotte som arbeider ombord i b\xc3\xa5ten sin, Jammy Dodger. Roddy \xc3\xb8nsker seg ut av Ratropolis, Rita \xc3\xb8nsker betaling for \xc3\xa5 hjelpe ham, og den slemme skurken Toad, som hater alle gnagere, enten de er mus eller rotter, \xc3\xb8nsker \xc3\xa5 kverke dem begge. Da muskelrottene til Toad mislykkes i oppdraget med \xc3\xa5 kverke de to gnagerne i b\xc3\xa5ten, m\xc3\xa5 Toad sende bud p\xc3\xa5 fetteren sin fra Frankrike, den beryktede leiemorderen Le Frog.'